# Examen la NT – ITB / 7 feb 2022

**Alegeţi două subiecte din următoarele subiecte la alegere, unul de tip A şi unul de tip B, şi scrieţi raspunsurile cerute la fiecare. Condiţia este ca să nu fie ambele subiecte din acelaşi domeniu din cele trei oferite. De asemenea, un subiect trebuie să fie de 800 de cuvinte (categoria A) şi un subiect trebuie să fie de 1500 de cuvinte (categoria B).**

 **Punctajul final maxim trebuie să fie de forma:**

**3p (sub. cat. A) + 7p (sub. cat. B) = 10 puncte.**

**1. Domeniul Evanghelii sinoptice**

**A. Dați definiția evangheliei și prezentați structura tip urmată de evangheliilor sinoptice. Cât de bine se conformează ele acestui model comun ? (800 cuv.). 3puncte.**

**B. Alegeți o evanghelie (Matei sau Luca) și prezentați temele ei literar-teologice), subliniind legătura dintre ele mesajul evangheliei respective. Titlul va fi : „Temele teologice și mesajul evangheliei după …..” (1500 de cuv.). 7 puncte**

**2. Domeniul Evanghelia după Ioan**

**A. Dați definiția evangheliei și prezentaţi structura evangheliei după Ioan (800 de cuv.) 3 puncte.**

**B. Prezentaţi temele teologice și literare ale evangheliei după Ioan, cu accent pe pe afirmațiile „Eu Sunt” sau la alegere, cu accent pe seria specifică a celor șapte semne. Titlul va fi : „Temele teologice și identitatea mesianică a lui Isus în evanghelia după Ioan” (1500 cuvinte). 7 puncte.**

**3. Domeniul Faptele Apostolilor**

**A. Prezentați unitatea tematică și stilistică a cărților Luca și Faptele Apostolilor (800 cuvinte). 3 puncte.**

**B. Comentați afirmația: „Luca este istoric, teolog și autor beletristic, dar mai ales teolog” si argumentati pro sau contra, cu dovezi specifice. (1500 cuvinte). 7 puncte.**

**Observații și condiții de examen:**

**Aveți la dispoziție 48 de ore pentru realizarea examenului 7-9 feb 2022. La sfârșit eseurile se vor trimite în format pdf pe adresa obinfonet@gmail.com. Adică, termenul de trimitere este 9 feb. 2022, ora 9.00.**

**Nu întârziați cu trimiterea, căci întârzierea se penalizează la punctaj.**

**Nu copiați materiale de pe internet sau schimbate între voi, după cum nu copiați nici copy&paste din curs.**

**Mini-eseul de 800 de cuvinte se tratează ca o temă de seminar, explicit, argumentat, dar fără bibliografie și note de subsol.**

**Eseul științific de 1500 de cuvinte va avea bibliografie de 5 cărți minimum (fără a considera Biblia sursă bibliografică) și patru note de subsol (referințe de subsol). El trebuie sa aibă forma unui articol de nivel mediu, bine informat, publicabil într-o revistă de interes general de tipul Creștinul Azi.**

**Succes!**